Пой
Пой е топка, вързана на въже, използвана в жонглирането с огън. Използва се като се държи с ръце и се върти в различни кръгови движения около тялото, наподобяващи въртенето на бухалки.

Първите, които са практикували пой са били маорите от Нова Зеландия (думата „пой“ означава топка на маорски). Жените са го използвали, за да увеличат гъвкавостта на ръцете и китките си, а мъжете са го използвали за развиване на сила и координация. По-късно се е развил в традиционен танц, практикуван от мъже и жени. Днес пой се е разпространил отвъд културата на маорите и се е превърнал хоби, упражнение, изкуство и дори част от така наречената „улична култура“.

Пой се счита за форма на жонглиране и затова танцьори с пой често могат да бъдат видени да практикуват заедно с жонгльори, въртячи на тояги и други подобни изпълнители. Различните форми на пой включват светещ пой (с топки, в които има светодиоди), огнен пой (с топки, направени от кевоар, които се потапят в гориво и се палят) и вятърен пой (с панделки, закачени на топките).

Външни препратки 
 Onfire-bg  – българският сайт за огнени изкуства и въртене на огнен пой
 www.f4-bg.com – огнено шоу за всеки повод, светлинно шоу и информация за тренировки с огнен пой
 Twirling Bulgaria – български официален сайт за baton и poi twirling и мажоретни състави
 www.firesoul.eu  – огнени шоу програми, обучение с пой и др.
 Home of Poi – онлайн пой общество 
Други огнени уреди:
- Огнен стаф
- Огнени ветрила
- Огнен обръч
- Огнени змии

Огнено изкуство
Култура на Нова Зеландия
Жонглиране